В един кошмарен ден на 1991, озверели, подкрепяни от правителството наемници нахлуват в малката католическа църква, в която семейството на Лопепе било на поклонение. Въоръжени до зъби и пръскащи слюнки, оскотелите фанатици нареждат на всички да легнат на земята. Това което ги интересува, това което е най-конвертируемо за изкривената им идеология са децата. Едно от най-жестоките и гротескни престъпления на нечовешкия конфликт в Судан е отвличането на деца, промиването на техните уязвими съзнания и превръщането им в роботизирани военни машини. Бащата на Лопепе се хвърлил да го защити, но бил почти убит с приклад на пушка.